**Skrap die verkeerde woorde waar toepaslik, of vul self die ontbrekende woorde hieronder in.**

**Begin jou ondersoek**

Jy kry 'n opdrag – 'n PAT of navorsingstaak wat jy vir een van jou ander vakke moet doen. Waar kry mens die inligting?

*Bepaal watter inligting jy nodig het om jou taak te voltooi.*

Lees die opdrag baie sorgvuldig / vinnig deur. Ondersoek dit wat vir jou gegee is. Wat weet jy reeds? Watter inligting kort jy? Terwyl jy lees gaan daar vrae by jou opkom – partykeer kom daar vrae op oor die onderwerp van die taak of woorde in die opdrag wat jy nie verstaan nie. Skryf al jou \_\_\_\_\_\_ neer. As dit gaan oor woorde of begrippe wat jy nie verstaan nie, moet jy dit opsoek voordat jy voortgaan. Dit is nodig want jy moet presies verstaan waaroor jou taak gaan.

Lees na oor die onderwerp van jou taak. Dit help jou om 'n breë begrip te kry waaroor jou taak gaan. Terwyl jy lees gaan meer en meer vrae opkom, skryf dit neer.

Lees deur jou vrae en besluit watter \_\_\_\_\_\_\_\_\_ jy reeds het en watter \_\_\_\_\_\_\_\_ jy nog kort. Vee enige vrae uit wat nie nodig is nie.

*Vind inligting en stoor dit*

Jy kan op die internet of in boeke soek vir feite en inligting wat ’n breë gehoor raak, maar vir inligting oor opinies van mense, hulle gewoontes of omstandighede moet jy 'n \_\_\_\_\_\_\_ doen. Jy kan \_\_\_\_\_\_\_\_\_\_\_\_\_ en \_\_\_\_\_\_\_\_\_\_\_ gebruik om hierdie inligting in te samel.

Soos wat jy inligting kry kan daar steeds meer vrae by jou opkom. Skryf dit neer. Lees weer deur jou taakopdrag en die vrae wat jy gestel het. Indien van die vrae nie meer 'n doel dien nie, vee dit uit.

Sorteer alfabeties / Groepeer jou vrae, sodat jy die vrae wat oor dieselfde onderwerp gaan, bymekaar kan sit.

Lees vlugtig deur die bronne wat jy reeds gevind het. Jy sal sien dat nie al die inligting tersaaklik is nie. Vee die inligting wat jou nie gaan help om jou vrae te beantwoord nie, uit. Stoor die data wat jy gaan gebruik.

Die proses om die inligting wat jy gevind het deur te gaan, en uit te vee wat nie jou vrae beantwoord nie, staan as sifting / teikens bekend.

Onthou jy kan altyd meer vrae byvoeg en van die vrae wat nie meer pas by dit wat jy wil doen nie, uitvee.

Dink mooi na oor jou vrae – onthou die kwaliteit van jou vrae bepaal die kwaliteit van jou navorsing.